
Hazánk energatikai kilátásai a Nemzeti Cselekvési Terv és a Nemzeti Energiastratégia tükrében. Lehetőségek és veszélyek.

Összefoglalás
 A dolgozatban Magyarország energetikai kilátásait vizsgáltam a Nemzeti Cselekvési Terv és a Nemzeti Energiastratégia tükrében. Utóbbi dokumentum téziseit egyenként vettem górcső alá: megállják-e helyüket. Azt gondolom, az egymásnak ellentmondó részleteket érdemes lenne ismételten átgondolni, ám maga a szándék, mellyel ezt a dokumentumot létrehozták, mindenképpen üdvözlendő.
 Primer kutatást végeztem kérdőív segítségével arra vonatkozóan, hazánkban mennyire vannak tisztában a megújuló energiaforrások hasznosításának lehetőségeivel. Emellett interjút készítettem, és személyes beszélgetéseket folytattam egyetemi oktatókkal, valamint különböző cégek vezetőivel, mert kíváncsi voltam, mi a véleményük a hazai helyzetről, mit „jósolnak”: mikorra lesznek Magyarországon is széles körben elterjedtek és alkalmazottak a megújuló energiaforrásokat hasznosító rendszerek, s meghozzák-e a várt eredményeket a kutatások, fejlesztések. Témámból előadásokat tartottam, az itt tapasztaltakat szintén ismertetem.
 Végül kiszámoltam, hogy szél- és vízenergiával az Észak-dunántúli régió mekkora részét tudtuk volna ellátni a 2011-es évben.



